Unión del Pueblo Navarro talde parlamentarioari atxikitako foru parlamentari Raquel Garbayo Berdonces andreak 11-23/PES-00169 galdera egin du, idatziz erantzun dakion, honako hau: “lortu al da errenta bermatua jasotzen duten pertsonen eta gainerako herritarren arteko aldea murriztea depresioari, antsietateari, nahasmendu mental larriari, obesitate-tasa edo gainpisuari eta diabetesari dagokienez? Xehakatu datuak alderdi horietako bakoitzaren, sexuaren, murrizketa-portzentajeen eta 2015etik aitzinako urteen arabera”. Hona hemen Nafarroako Gobernuko Osasuneko kontseilariak horri buruz ematen dion informazioa:

Azaroaren amaiera aldera Nafarroako Osasunaren determinatzaileei buruzko txostena aurkeztuko zaio publikoari, eta bertan aztertzen dira galderan hizpide diren gaiak. Erantzuna txosten hori publikoari aurkeztu eta gerorako utziko dugu eskatutako datuak osorik eman ahal izateko.

Hori guztia jakinarazten dizut, Nafarroako Parlamentuko Erregelamenduaren **215. artikulua** betez.

Iruñean, 2023ko azaroaren 10ean

Osasuneko kontseilaria: Fernando Domínguez Cunchillos